Pichava bolesť v tehotenstve
Dobrý deň , chcela by som sa opýtať či je to v poriadku ak ma picha už druhý deň zdola a aj sem tam ako keby kŕče dostanem do bruška. Som v36t a vraveli mi že mám skrátený krčok . môže ísť o predčasný pôrod ? 
Ďakujem
Dobrý deň,
ďakujeme za Vašu otázku.
Občasné pobolievanie podbruška, hlavne po stranách, ako aj pichanie v pošve, je najčastejšie spôsobené naťahovaním väzov závesného aparátu maternice, ktorá sa zväčšuje každým dňom. Žiaľ, v našej kompetencii nie je určiť, či sa jedná o začínajúci pôrod. Pre určenie začínajúceho pôrodu je potrebné absolvovať vyšetrenie. Rovnako ak máte akékoľvek ťažkosti, je potrebné sa obrátiť na gynekológa.
Prajem pekný zvyšok dňa.
S pozdravom
PharmDr. Veronika Kiabová